open-index/open-wikipedia-markdown huggingface dataset:
Tromboxano B2

O **tromboxano B2** é un metabolito inactivo producido a partir do tromboxano A2.  Elimínase case completamente pola urina.

Non está directamente implicado na activación e agregación das plaqueta en caso de haber unha ferida, pero o seu precursor, o tromboxano A2, si. A síntese do tromboxano A2 é a diana sobre a que actúa a  aspirina, que inhibe o encima COX-1 (que produce o tromboxano A2 nas plaquetas).

O 2-(3,4-di-hidroxifenil)-etanol (DHPE) é un compoñente fenólico do aceite de oliva extra virxe. Unha fracción de aceite de oliva que conteña DHPE pode inhibir a agregación plaquetaria e a formación de tromboxano B2 in vitro.

## Notas
Salento, Quindío

**Salento** é un concello colombiano no departamento do Quindío. Ten unha superficie de 377,67 km² e 7&nbsp;100 habitantes (2015). Chamado "o pai do Quindío" por ser o concello máis antigo deste departamento, é coñecido como o concello berce da árbore nacional, a "palma de cera", e posúe unha gran variedade de atractivos turísticos entre eles o Val de Cocora.

A temperatura media é de 18 graos Celsius e ten unha poboación aproximada no centro urbano de 3&nbsp;000 habitantes e na zona rural de 5&nbsp;500 habitantes.

## Notas 
## Véxase tamén 
### Ligazóns externas 
* Páxina oficial
Gachancipá

**Gachancipá** é un concello do departamento de Cundinamarca (Colombia), que se atopa na provincia de Sabana Centro, a 30 km de Bogotá, sobre a Troncal Central do Norte. É considerada parte da área metropolitana de Bogotá polo censo DANE 2005. Polos seus 44 km² de extensión territorial, Gachancipá é o municipio máis pequeno de Cundinamarca. Limita polo norte con Suesca e Nemocón, polo sur con Tocancipá, polo leste con Sesquilé e Guatavita e polo oeste con Nemocón.

## Toponimia 
O topónimo «Gachancipá», en *muysc cubun* (lingua muisca), significa «olaría do Zipa».

## Notas 
## Véxase tamén 
### Ligazóns externas 
* Páxina oficial
Monserrate

O cerro de **Monserrate** é o máis coñecido dos cerros Orientais de Bogotá. Xunto a Guadalupe é un dos cerros tutelares da cidade. Monserrate ten unha altitude de 3152 m e atópase sobre a cordilleira oriental.
Os cerros de Bogotá, de orixe sedimentario, teñen polo menos 16 millóns de anos de antigüidade, con rochas de idade cretácea pertencentes ó Grupo guadalupe, no que se refire ó aspecto xeolóxico. Até mediados do século XVII foi coñecido como cerro das Neves. A basílica do Señor de Monserrate foi lugar de peregrinación relixiosa dende a época colonial e constitúe un atractivo natural, relixioso e gastronómico da cidade. Pódese ascender ó cerro polo carreiro peonil, por teleférico ou por funicular.

## Historia 
O cerro de Monserrate é unha das formacións máis recoñecibles da sabana de Bogotá, así como un dos símbolos da cidade. Pertencente aos cerros Orientais. O conquistador español Gonzalo Jiménez de Quesada fundou o primeiro asentamento español na rexión de Bacatá, na actual carreira Segunda con rúa Trece, non lonxe do Chorro de Quevedo, que posteriormente se chamou Pueblo Viejo, entón coñecido como *Teusaquillo* .

En 1620, a familia Fernández de Valenzuela iniciou a construción das ermidas do cerro, o cal sería coñecido como das Neves até mediados do século XVIII. De feito, Pedro Fernández de Valenzuela coa autorización de Juan de Borja y Armendia, Presidente do Novo Reino de Granada, erixiu unha capela dedicada á Santa Cruz de Monserrate. Anos despois, Pedro Solís de Valenzuela fundou un mosteiro dedicado a Santa María da Cruz de Monserrate, evocando o da cartuxa de Santa María do Paular de Segovia, onde tiña un irmán monxe, realizándose os traballos de ampliación da capela e a casa anexa na segunda metade dos anos 1650. No mesmo período adecuouse un camiño que dende a igrexa das Neves levaba até o cumio do cerro, contando no seu percorrido con pequenas capelas para os peregrinos, que lembraban as dos cerros de Belén e de Montserrat, respectivamente en Andalucía e Cataluña.
No cumio deste cerro atópase o santuario do Señor Caído de Monserrate, cuxa actual construción de estilo neocolonial foi rematada en 1925 e exhibe a talla do Señor Caído de Monserrate, elaborada por Pedro de Lugo y Albarracín no século XVI.
O servizo de funicular para ascender o cerro foi inaugurado o 18 de agosto de 1929.

## Notas
Cefepime

**Cefepime** é un antibiótico beta-lactámico pertencente á cuarta xeración de cefalosporinas. Foi comercializada baixo o nome de *Maxipime*.

## Espectro de acción 
Cefepime posúe un amplo espectro de actividade, que abrangue:

**Bacterias grampositivas**
* Staphylococcus aureus
* Streptococcus incluíndo Streptococcus pneumoniae

**Bacterias gramnegativas**
* Acinetobacterium
* Aeromonas
* Citrobacter
* Escherichia coli
* Haemophilus influenzae
* Klebsiella
* Moraxella catarrhalis
* Morganella morganii
* Proteus
* Providencia
* Pseudomonas
* Serratia

## Indicacións clínicas 
En España, a Axencia Española de Medicamentos aprobou as seguintes indicacións: infección respiratoria, infección de pel e partes brandas, infección urinaria, infección abdominal, infección xinecolóxica, meninxite bacteriana e neutropenia febril.

## Dosificación 
Unicamente existe formulación inxectable. A dose oscila entre 1 e 2 gramos cada 8 ou 12 horas. Debe ser axustada en poboación pediátrica e en insuficiencia renal (filtrado menor de 30). .

## Embarazo e lactación 
Cefepime non mostrou danos en modelos animais, pero non existen estudos controlados durante o embarazo (pertence por tanto á categoría B da FDA). Excrétase en pequenas cantidades no leite materno polo que se aconsella precaución no seu emprego.

## Efectos secundarios 
Ademais dos efectos secundarios habituais das cefalosporinas, destaca certa toxicidade neurolóxica (encefalopatía, confusión, mioclonías, convulsións), especialmente en pacientes con insuficiencia renal cando se empregan altas doses.

## Notas
Gene Cernan

**Eugene Andrew Cernan**, nado en Chicago (Illinois)  o 14 de marzo de 1934 e finado en Houston (Texas) o 16 de xaneiro de 2017, foi un astronauta estadounidense. Formou parte das misións Gemini 9A, Apollo 10 e Apollo 17, e pasou un total de 23,59 días no espazo.

## Traxectoria 
Graduouse en enxeñería eléctrica pola Universidade Purdue en 1956 e en enxeñería aeronáutica pola Escola Naval de Posgraduados dos Estados Unidos. Foi un dos catorce candidatos a astronauta seleccionados pola NASA en outubro de 1963. Na misión Gemini 9A ocupou o posto de piloto, con Tom Stafford como comandante. Máis tarde formou parte da tripulación de apoio das misións Gemini 12 e Apollo 7. Foi piloto da misión Apollo 10, lanzada o 18 de maio de 1969, que orbitou a Lúa. A súa última misión foi como comandante da misión Apollo 17, a última misión tripulada cara a Lúa. Pasou no espazo un total de 23,59 días.
## Vida persoal
Casou con Jan Nanna Cernan e tivo tres fillas.

## Notas 
## Véxase tamén 
### Outros artigos 
*Gemini 9A
*Apollo 10
*Apollo 17
Pobladura

O topónimo leonés **Pobladura** fai mención a lugares repoboados no Reino de León na Idade Media. Pode referirse a:
* **Pobladura de Pelayo García**, concello da provincia de León;
* **Pobladura del Valle**, concello da provincia de Zamora;
* **Pobladura de Valderaduey**, concello da provincia de Zamora;
* **Pobladura de Aliste**, localidade do concello de Mahíde, na provincia de Zamora;
* **Pobladura del Bernesga**, localidade do concello de Sariegos, na provincia de León;
* **Pobladura de Fontecha**, localidade do concello de Valdevimbre, na provincia de León;
* **Pobladura de la Sierra**, localidade do concello de Lucillo, na provincia de León;
* **Pobladura de las Regueras**, localidade do concello de Igüeña, na provincia de León;
* **Pobladura de los Oteros**, localidade do concello de Pajares de los Oteros, na provincia de León;
* **Pobladura de Luna**, localidade do concello de Sena de Luna, na provincia de León;
* **Pobladura de Sotiedra**, localidade do concello de Tiedra, na provincia de Valladolid;
* **Pobladura de Yuso**, localidade do concello de Castrocontrigo, na provincia de León.
***Poboadura da Somoza**, (en castelán, *Pobladura de Somoza*) localidade do concello de Vilafranca do Bierzo, na provincia de León;
Sinopia (cor)

[miniatura|Nas áreas en que este mosaico do século IV d.C. caeu apareceu a sinopia preparatoria ([Milán, Basílica de san Lourenzo)]]
A **sinopia** é unha palabra que se refire, por unha banda, á denominación dun pigmento natural a partir dunhas terras amarronadas ou vermellas da rexión de Sinope, en Asia Menor, actual Turquía. Por outra, é a unha técnica empregada na pintura en fresco a partir do uso dese pigmento. 

Consiste na realización dun bosquexo, do deseño a crear, sobre as masas do muro xa preparado para o que se empregan unhas terras vermellas. Unha vez concluído, o deseño vaise cubrindo, gradualmente, cunha derradeira capa de xeso

A sinopia tivo un uso abondoso até os primeiros anos do século XVI, cando foi progresivamente substituído polo grafito (que consistía en marcas obtidas pola presión sobre o deseño preparatorio) e polo bosquexo (debuxos realizados sobre cartolina que, de seguido, eran perforados nas beiras e sobre os que botaba po de carbón, de xeito que as liñas quedaban punteadas na parede).

Miguelanxo e Rafael utilizaron en varias preparacións estas terras de cor vermella nas súas obras coa técnica do fresco.

## Coordenadas aproximadas da cor 
## Notas 
## Véxase tamén 
### Bibliografía 
* Arrigoni, Fabrizio F.V. (2011). *Sinopie architettura ex artramentis.*  Lindlar Die Neue Sachlichkeit, ISBN 978-3942139-07-6 (Alemán/Italiano); ISBN 978-3-942139-08-3 (Italiano/Inglés).
*
*
*
*

### Outros artigos 
*Lista de cores
Antwerp Giants

O **Antwerp Giants**, tamén coñecido por motivos de patrocinio como **Telenet Giants Antwerp**, é un club profesional de baloncesto belga con sede na cidade de Anveres (Anveres, Flandres). Actualmente xoga na BNXT League, a máxima categoría do baloncesto de Bélxica e os Países Baixos. O equipo foi fundado 1995 a raíz da fusión de dous dos equipos máis exitosos do baloncesto do país: o Sobabee ou **Antwerpse B.C.**, equipo con oito títulos de Liga (1956, 1959, 1960, 1961, 1962, 1963, 1964, 1973), e o **Racing Mechelen**, con quince (1965, 1966, 1967, 1969, 1974, 1975, 1976, 1980, 1987, 1989, 1990, 1991, 1992, 1993, 1994). Actualmente disputa os seus partidos como local no Lotto Arena, pavillón con capacidade para 5&nbsp;218 espectadores.

## Historia 
En 1995 os dous equipos máis laureados do baloncesto belga, o Sobabee de Anveres e o Racing de Mechelen, fusionáronse para fundar o Racing Basket Antwerpen. O club fixo o seu debut na máxima categoría, na temporada 1998−99. Até o ano 2001 o equipo acabou sempre entre os tres primeiros postos. Destaca a temporada 1999−00, onde o equipo co nome de Telindus Antwerpen consegue gañar a Copa e o campionado de Liga, este último após vencer ao Oostende por 3−1 nas Finais. O equipo sufriu un revés despois de gañar o campionato e terminou nos postos sexto, sétimo e oitavo durante as seguintes cinco temporadas. No ano 2006 o club muda o seu nome a Antwerp Giants. Ao ano seguinte, en 2007, o equipo gaña o seu terceiro trofeo ao gañar a Copa por segunda vez. O Antwerp Giants posúe o récord de asistencia a un partido de baloncesto en Bélxica despois de xuntar 17.135 espectadores o 31 de xaneiro de 2015, nun xogo que os enfrontaba ao Spirou Charleroi no Sportpaleis. En xuño de 2017 o club anuncia un novo acordo de patrocinio coa compañía Telenet.

### Nomes 
Ao longo dos anos, debido a motivos de patrocinio, o equipo foi coñecido como:
* **Racing Basket Antwerpen** (1996–1999)
* **Telindus Racing Antwerpen** (1999–2004)
* **Daewoo Racing Antwerpen** (2005–2006) 
* **Antwerp Giants Sanex** (2006–2008)
* **Antwerp Diamond Giants** (2008–2011)
* **Port of Antwerp Giants** (2011–2017)
* **Telenet Giants Antwerp** (2017–presente)

### Ano a ano 
## Títulos 
**Liga de Bélxica**
* **Campión (1)**: 2000
* *Subcampión (1)*: 2018, 2019
**Copa de Bélxica**
* **Campión (4)**: 2000, 2007, 2019, 2020
* *Subcampión (3)*: 2012, 2014, 2016
**Supercopa de Bélxica**
* **Campión (2)**: 2007, 2016
* *Subcampión (2)*: 2000, 2014

## Xogadores 
### Destacados 
*  Christophe Beghin
*  Sebastien Bellin
*  Thomas de Thaey
*  Maxime De Zeeuw
*  Dennis Donkor
*  Yannick Driesen
*  Ron Ellis
*  Domien Loubry
*  Ralph Biggs
*  Jordan Callahan
*  Thomas Gardner
*  Ian Hanavan
*  Otis Hill
*  Tyler Kalinoski
*  Jason Love
*  Brian Lynch
*  Len Matela
*  LaMarcus Reed
*  Barry Stewart
*  Shaun Stonerook
*  Scott Thomas
*  Gregg Thondique
*  Frank Turner
*  Clayton Vette
*  Michael Roll
*  Ryan Sears
*  Ayinde Ubaka
*  Julian Vaughn
*  Peter Lorant
*  Gur Shelef
*  Mladen Sekularac
*  Nick Oudendag
*  Milos Babic
*  Marko Špica
*  Salah Mejri

## Notas 
## Véxase tamén 
### Ligazóns externas 
* Páxina web oficial
FIBA Europe Cup

A **FIBA Europe Cup** é unha competición anual de clubs baloncesto organizada pola FIBA para equipo europeos. Considerada o cuarto nivel das competicións europeas de baloncesto após a Euroliga, a Eurocup e a Champions League, substitúe ao desaparecido EuroChallenge.

## Finais 
As Finais da FIBA Europe Cup foron disputadas tanto en formato Final Four como en series de ida e volta.

## Véxase tamén 
### Outros artigos 
* Basketball Champions League

### Ligazóns externas 
* Páxina web oficial
George Jones

**George Glenn Jones**, nado en Saratoga (Texas) o 12 de setembro de 1931 e finado en Nashville (Tennessee) o 26 de abril de 2013, foi un cantante country estadounidense, coñecido pola súa longa lista de éxitos, voz distintiva e fraseos. Estivo casado coa cantante Tammy Wynette.

Nos últimos vinte anos da súa vida foi coñecido como *the greatest living country singer* ("o maior cantante de country vivo"). O estudoso do country Bill C. Malone escribiu:

Durante a súa longa traxectoria, Jones apareceu en numerosos titulares tanto pola súa afección á bebida, as súas tormentosas relacións coas mulleres e as violentas pelexas como pola súa prolífica gravación de discos e as súas xiras. O seu modo de vida salvaxe levouno a perder moitas actuacións, outorgándolle o alcume de "No Show Jones". Coa axuda da súa cuarta esposa, Nancy, conseguiu maternse afastado da bebida durante varios anos. Conseguiu máis de 150 éxitos en solitario e en dúos con outros artistas. A liña do seu nariz, os seus acenos e as súas marcas faciais valéronlle tamén o alcume de "The Possum" ("a sarigüeia"). Jones adoitaba dicir nas súas entrevistas que escollera facer "só" sesenta concertos cada ano.

## Vida perosal 
Jones estivo casado catro veces:
* Dorothy Bonvillion (1950 - 1951), coa que tivo unha filla
* Shirley Ann Corley (1954 - 1968), coa que tivo dous fillos
* Tammy Wynette (1969 - 1975), coa que tivo unha filla
* Nancy Sepulvado (1983 - 2013)

## Premios e honras 
Jones recibiu moitos premios durante a carreira, dende o "Most Promising New Country Vocalist" en 1956. Foi incluído no Country Music Hall of Fame en 1992 e recibiu a honra do Kennedy Center en 2008.

En 2008 formou parte do xurado do oitavo concurso de Independent Music Awards en apoio ás carreiras de artistas independentes.

## Números un nas listas de country 
# "White Lightning" (1959)
# "Tender Years" (1961)
# "She Thinks I Still Care" (1962)
# "Walk Through This World With Me" (1967)
# "We're Gonna Hold On" (con Tammy Wynette) (1973)
# "The Grand Tour" (1974)
# "The Door" (1975)
# "Golden Ring" (con Tammy Wynette) (1976)
# "Near You" (con Tammy Wynette) (1977)
# "He Stopped Loving Her Today" (1980)
# "(I Was Country) When Country Wasn't Cool" (con Barbara Mandrell) (1981)
# "Still Doin' Time" (1981)
# "Yesterday's Wine" (con Merle Haggard) (1982)
# "I Always Get Lucky With You" (1983)

## Notas 
## Véxase tamén 
### Bibliografía 
* *I Lived to Tell it All*, George Jones e Tom Carter, Dell Publishing, 1997, ISBN 0-440-22373-3
* *In The Country of Country: A Journey to the Roots of American Music*. Nicholas Dawidoff, Vintage Books, 1998, ISBN 0-375-70082-X
* *Country Music U.S.A.*, Bill C. Malone, University of Texas Press, 1985, ISBN 0-292-71096-8
* ''Joel Whitburn's Top Country Songs, 1944 to 2005'', Record Research, Inc., Menomonee Falls, WS, 2005, ISBN 0-89820-165-9
### Ligazóns externas 
* Páxina oficial
* Tribute to the Greatest Country Song of All Time
* MySpace Oficial
* George Jones Country Sausage
* Discográfica 
* Country Music Hall of Fame
Your Friend the Rat

***Your Friend the Rat*** é unha curtametraxe de 2007 de Pixar, orixinalmente estreada na versión caseira do filme *Ratatouille*. A curtamentraxe ten a forma dun filme educativo e está protagonizado polas ratas Remy e Emile, dous dos protagonistas de *Ratatouille*, que falan sobre a reconciliación entre humanos e ratas. Para conseguilo empregan feitos históricos a través de diversos estilos de animación.

## Personaxes 
*Patton Oswalt como Remy
*Peter Sohn como Emile
*Lou Romano como Linguini
*Tony Russell como Disclaimer Guy
*John Ratzenberger como P.T. Flea
*Sigmund Vik como Norwegian Rat
*Jim Capobianco como director

## Véxase tamén 
### Ligazóns externas 
*
La Iaia

**La Iaia** é un grupo musical catalán de indie-folk, composto por Ernest Crusats, Jordi Casadesús e Jordi Torrents. Ó longo da súa carreira, levan publicados tres álbums, *Les ratlles del banyador*, un exercicio de encontro entre composición, execución e produción, *On és la màgia?* e *Tornar a ser u*. Foron considerados o grupo revelación do ano 2011 segundo a revista *Enderrock*.

## Membros 
* Ernest Crusats (voz, guitarra e autor das cancións)
* Jordi Casadesús (multinstrumentista)
* Jordi Torrents (batería)

## Discografía 
### Álbums de estudio 
* 2012 - *Les ratlles del banyador*
* 2014 - *On és la màgia?*
* 2017 - *Tornar a ser u*

## Notas 
## Véxase tamén 
### Ligazóns externas 
* Páxina oficial
Pomoná

miniatura|240px|Templo I.
**Pomoná** (en maia: *Pakbul*) é un sitio arqueolóxico da civilización maia que se atopa en México; no concello de Tenosique no estado de Tabasco.

Esta cidade maia pertence á conca do Usumacinta, do mesmo xeito que Moral Reforma, Palenque, Bonampak, Yaxchilan e Pedras Negras. Está situada no leste de Tabasco, e foi unha poboación de mediana importancia, xunto coas súas veciñas Moral Reforma, Santa Elena e San Claudio, con quen practicaba un intenso intercambio comercial.

A importancia desta zona radicaba en que era o punto de control entre dúas grandes rexións: a chaira sedimentaria do Usumacinta tabasqueño, e os vales e serras do alto Usumacinta.

Pomoná é unha cidade cerimonial maia, que foi capital rexional, construída sobre outeiros na marxe esquerda do Usumacinta e dividida en seis conxuntos arquitectónicos. A rexión alcanzou o seu apoxeo no Clásico Tardío (600 a 900 d. C.), a diferenza da zona do Petén que data do Formativo Tardío (100 a. C. a 250 d. C.).

Os especialistas clasifican a Pomoná dentro dos asentamentos do "tipo disperso", xa que entre cumio e cumio dos outeiros –onde se sitúan os conxuntos monumentais– media unha distancia considerable e existe pouca densidade de habitación ou de construcións entre eles.

## Nome 
Pomoná é a designación moderna do sitio. O seu nome actual, provén dun xeroglífico atopado na zona e que fai alusión a ese nome, o cal significa en lingua maia: "*A casa do Copal*".

En investigacións recentes, púidose localizar o glifo emblema de Pomoná e sábese que o nome orixinal da cidade era  Pakbul, na inscrición lese como: "Divino señor de Pakab ou *Pakbul*", traducíndose como: "*divino señor de Pipa*"

## Notas
Piedras Negras (sitio arqueolóxico)

miniatura|240px|Trono 1 de Piedras Negras, no Museo Nacional de Arqueoloxía e Historia de Guatemala.
**Piedras Negras** é un sitio arqueolóxico da cultura maia, que contén importantes vestixios dunha das cidades máis importantes do clásico maia; aínda que a cerámica atopada aquí demostra que foi ocupada do 700 a. C. ó 820, o seu máximo esplendor desenvolveuse do 600 ó 810.

Piedras Negras é o nome moderno desta cidade maia que foi a máis grande da conca do Usumacinta, e é considerada un dos monumentos culturais máis importantes de Guatemala, malia o seu illamento.

## Localización 
Piedras Negras pertence ás cidades da Conca do Usumacinta e atópase na ribeira dereita deste río e rodeada de varias antigas cidades maias, como La Joyanca, La Honradez, Pajaral, Zapote Bobal e La Pasadita, entre outras. Atópase no oeste do Petén, Guatemala, no Parque nacional Serra do Lacandón.

## Toponimia 
O nome "Piedras Negras" débese á cor das pedras usadas na súa construción, o seu nome maia foi **Yo’ki’b** ("A Entrada" , "O Buraco" ou "A Gran Porta" ). Algúns pensan que este nome se debe a un enorme cenote, agora seco, que foi recentemente descuberto no sitio,
Dispase

A **dispase** é unha protease que cliva a fibronectina, o coláxeno IV e en menor medida o coláxeno I. É un encima propio dalgunhas especies de bacterias, por exemplo, de *Bacillus polymyxa*, dos filtrados de cuxos cultivos pode illarse. Unha vez extraída e purificada pode usarse en investigación. A dispase utilízase con frecuencia para dixerir células primarias adherentes en cultivo ou separar trecidos, xa que este tratamento é máis suave que a dixestión con tripsina. Por exemplo, úsase para  separar suavemente o mesénquima e epitelios embrionarios.

A dispase II é específica para a clivaxe de enlaces peptídicos leucina-fenilalanina. Tamén se encontrou recentemente que a dispase pode dixerir enlaces serina-fenilalanina.

A inxección intravitreal (no ollo) de dispase pode utilizarse en modelos da vitrorretinopatía proliferativa en diferentes animais.

## Notas
Oicatá

**Oicatá** é un concello colombiano que se atopa na provincia do Centro do departamento de Boyacá. O territorio do concello atópase sobre o altiplano Cundiboyacence, a 6&nbsp;km ó nordés (liña de vista e 12 km en automóbil) da cidade de Tunja, capital do departamento.

Conta cunha área total de 59 Km2, atópase entre os pisos térmicos frío seco e páramo cuxa temperatura rolda entre 10 e 14 °C, a precipitación preséntase entre 600 e 1.000&nbsp;mm anuais.

## Toponimia 
O topónimo Oicatá, en *muysc cubun* (lingua muisca), significa «Labranza en pedrisco», «sementeira da loma» ou «dominio dos sacerdotes».

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Rafael Domínguez Artime

**Rafael Domínguez Artime**, nado en Pontevedra en 1976, é un médico e político galego, candidato á alcaldía de Pontevedra polo Partido Popular nas eleccións de 2019. Voceiro do Partido Popular no Concello de Pontevedra. É vicepresidente do Partido Popular Provincial de Pontevedra e vicepresidente primeiro da Deputación de Pontevedra.

## Traxectoria 
Estudou medicina na Universidade de Santiago de Compostela (1994-2000), especializouse en medicina interna no Hospital de Santo António do Porto. Foi profesor na Escola de Adestradores da Real Federación Galega de Fútbol (2009-2016). En 2007 entrou a traballar no Hospital Quirón Salud de Pontevedra, entón coñecido como Miguel Domínguez. Coordinador do Servizo de Medicina Interna do Hospital Quironsalud Miguel Domínguez.  Vencellado ao Partido Popular, é concelleiro en Pontevedra dende 2015 e presidente da xunta  local do PPG dende 2018.

En 2023 foi nomeado Vicepresidente Primeiro da Deputación de Pontevedra, deputado de Economía, Impulso ao emprego, Museo Provincial e Convento de Santa Clara.

## Notas
At the Gates

**At the Gates** é unha banda sueca de death metal procedente de Gotemburgo. É unha das creadoras do estilo death metal melódico da cidade. O grupo estivo inicialmente actico dende 1990 ata 1996, reformándose en 2007 para realizar unha xira entre abril e setembro do seguinte ano. En 2011 At the Gates reuniuse novamente e mantívose activa dende entón. A banda leva publicados seis álbums de estudio, o último deles, *To Drink from the Night Itself*, editado no ano 2018.

## Discografía 
## Notas 
## Véxase tamén 
### Ligazóns externas 
* Páxina oficial
Jan Paweł Lenga

**Jan Paweł Lenga**, nado o 28 de marzo de 1950 en Horodok (RSS de Ucraína) é un relixioso mariano polaco-ucraíno, 1º bispo de  Qarağandı dende 1991 até 2011.

## Traxectoria 
Naceu o 28 de marzo de 1950 en Horodek, fillo de Emil e Teofila, de apelido de solteira Kińczyk. Logo de que as autoridades lle negasen o ingreso no seminario de Riga, en 1975 entrou na Congregación dos Padres Marianos en segredo. Foi ordenado sacerdote o 28 de maio de 1980 por Vincentas Sladkevičius. Por mor da súa actividade pastoral, o KGB expulsouno a Tadjiikistán en 1980 e posteriormente a Kazakhstán en 1981.

O 13 de abril de 1991 foi nomeado administrador apostólico de Kazakhstán e bispo titular de *Arba* polo papa Xoán Paulo II. Recibiu a consagración episcopal o 28 de maio do mesmo ano de mans do delegado apostólico Francesco Colasuanno, e tivo como co-consagrantes principais ao administrador apostólico da Rusia europea Tadeusz Kondrusiewicz e ao bispo de Kamyanets-Podilskyi Jan Olszanski.

Coa elevación da sé ao rango de diocese, Lenga foi nomeado bispo de Qarağandı. O 17 de maio de 2003 foi nomeado arcebispo a título persoal. Retirouse o 5 de febreiro de 2011.

## Notas
Prostaglandina H2

A **prostaglandina H2** (**PGH2** ou **PGH2**) é un tipo de prostaglandina e un precursor de moitos outros compostos bioloxicamente significativos. Sintetízase a partir do ácido araquidónico nunha reacción catalizada por un encima ciclooxixenase.

[miniatura|esquerda|320px|Síntese de [eicosanoides. A prostaglandina H2 está na zona central.]]

É o substrato dos seguintes encimas:
* Prostaciclina sintase para crear prostaciclina.
* Tromboxano-A sintase para xerar tromboxano A2 e ácido 12-(S)-hidroxi-5Z,8E,10E-heptadecatrienoico (HHT).
* Prostaglandina D2 sintase para formar prostaglandina D2.
* Prostaglandina E sintase para producir prostaglandina E2.

Modifícase non encimaticamente a:
* Unha mestura de ácido 12-(S)-hidroxi-5Z,8E,10E-heptadecatrienoico (HHT) e ácido 12-(S)-hidroxi-5Z,8Z,10E-heptadecatrienoico.

## Usos da prostaglandina H2 
* Regular a constrición e dilatación dos vasos sanguíneos.
* Estimular a agegación plaquetaria.

## Efectos da aspirina sobre a prostaglandina H2 
* A aspirina considérase que bloquea a conversión do ácido araquidónico a prostaglandinas.

esquerda|miniatura|400px|Vías sintéticas desde a PGH2 (o composto parental) ata as prostaglandinas, prostaciclina e tromboxanos

## Notas 
## Véxase tamén 
### Bibliografía 
* "Prostaglandin H2". *SciFinder*. Consultado o 22 de outubro de 2017.
* "Acetylation of Prostaglandin H2 Synthases by Aspirin is Inhibited by Redox Cycling of the Peroxidase". "*Biochem Pharmacol*. Consultado o 22 de outubro de 2017.
Mar de Creta

O **mar de Creta** (, "Kritiko Pelagos") é un mar, parte do mar Exeo, situado na súa extremidade sur. O mar esténdese ao norte da illa de Creta, ao leste das illas de Citerea e Antikythira, ao sur das Cícladas e ao oeste das illas do Dodecaneso de Rodas, Karpathos e Kasos. O mar contiguo cara ao oeste é o Mar Xónico. Ao Noroeste está o Mar de Myrtoan, unha subdivisión do mar Mediterráneo que se atopa entre as Cícladas e Peloponeso. Ao Leste-SE é o resto do mar Mediterráneo, ás veces acreditado como o mar Levantino. Ao outro lado da illa de Creta, ná beira oposta comenza o mar Mar de Libia. As rutas de transbordador cara a e desde O Pireo e Heraklion, así como ás illas do Exeo e o Dodecaneso do Sur, pasan por esta área. Xusto ao longo da costa nordés de Creta, o mar alcanza unha profundidade máxima próxima aos 3.294 m.  Outras fontes (mapas) mostran unha profundidade máxima de 2.591 m..

## Portos e cidades 
* Kastelli-Kissamos, suroeste
* Canea, suroeste 
* Suda, suroeste 
* Rétino, sur
* Heraklion, sur
* Agios Nikolaos, sueste
* Sitia, sueste
* Kasos, sueste
* Anafi, nordés
* Santorini, norte

## Véxase tamén
Pico del Terril

O **pico del Terril** é a máxima altitude da provincia española de Sevilla en Andalucía, con 1.129 msnm. Localízase próximo ás localidades de Algámitas e Pruna.

Na súa cima pode atoparse un vértice xeodésico do Instituto Xeográfico Nacional de España. Forma parte das 8 Cimas de Andalucía.
Campionato Portugués de Rugby 2017-2018

A **tempada 2017-2018 do Campionato Portugués de Rugby** foi a 60ª edición da máxima competición nacional de clubs de rugby en Portugal, organizada pola Federación Portuguesa de Rugby.
## Formato de competición
Foi un ano de transición co gallo de reducir o número de equipos participantes de dez (tempada 2016-2017) a oito (tempada 2018-2019). Para iso a federación portuguesa argallou un formato de competición consistente en tres fases.
# Na primeira houbo doce equipos repartidos en tres grupos de catro. Despois de seis xornadas o dous mellores equipos de cada grupo pasaron a loitar polo título e os dous peores equipos de cada grupo pasaron a loitar pola permanencia.
# Na segunda fase os equipos estaban separados en dous grupos. Nun estaban os seis mellores e noutro os seis peores. Esta fase contou con dez xornadas.
# A terceira foi a fase final de eliminatorias polo título, na que participaron os catro mellores equipos do primeiro grupo.
## Primeira Fase
## Segunda Fase
;Grupo A

;Grupo B

## Play Off
;Semifinais
::Belenenses 39-10 Cascais
::Agronomia 15-12 Direito
;Final

## Véxase tamén 
### Ligazóns externas 
* Páxina web da Federación Portuguesa de Rugby 
### Outros artigos 
* Selección de rugby de Portugal
Doctor Prats

**Doctor Prats** é un grupo de música catalán orixinario de Terrassa e o Vallès. Naceu no ano 2015 co obxectivo de ser só un "grupo virtual". Lanzaron o seu primeiro álbum, "Patates amb peix" que supuxo a súa estrea no eido musical. O 11 de abril fixeron o seu primeiro concerto na sala Faktoria d'Arts de Terrassa con diferentes colaboracións de artistas locais.

## Traxectoria 
Despois dun período de repouso, o grupo anunciou o lanzamento de "Venim de lluny", o terceiro traballo da formación. Presentaron o álbum o 10 de maio na sala BARTS de Barcelona e comezaron unha xira polos Países Cataláns e o estranxeiro.

## Discografía 
* 2015: *Patates amb peix* (auto-editado) 
* 2016: *Aham Sigah* (Música Global) 
* 2018: *Venim de lluny* (Música Global)
* 2022: *Pel cantó bo* (Música Global)

## Notas 
## Véxase tamén 
### Ligazóns externas 
* Páxina oficial
Tau (filme)

***Tau*** é un filme estadounidense de 2018 dirixido por Federico D'Alessandro. É un suspense de ciencia ficción cuxo guión é obra de Noga Landau. Está protagonizado por Maika Monroe, Ed Skrein e Gary Oldman.

Foi estreado o 29 de xuño de 2018 a través de Netflix.

## Personaxes 
* Maika Monroe como Julia, suxeito 3
* Ed Skrein como Alex
* Gary Oldman como Tau
* Fiston Barek como suxeito 2
* Ivana Zivkovic como suxeito 1
* Sharon D. Clarke como Queenpin
* Ian Virgo como rapaz da festa

## Véxase tamén 
### Ligazóns externas 
*
Extinction (filme de 2018)

***Extinction*** é un filme estadounidense de 2018 dirixido por Ben Young e escrito por Spenser Cohen, Eric Heisserer e Brad Kane. Conta a historia dun pai cun soño recorrente sobre a fin do mundo. Está protagonizado por Lizzy Caplan, Michael Peña, Mike Colter, Lilly Aspell, Emma Booth, Israel Broussard e Lex Shrapnel. Foi estreado a través de Netflix o 27 de xullo de 2018.

## Personaxes 
* Michael Peña como Peter
* Lizzy Caplan como Alice
* Mike Colter como David
* Amelia Crouch como Hanna
* Erica Tremblay como Lucy
* Israel Broussard como Miles
* Lex Shrapnel como Ray
* Emma Booth como Samantha
* Lilly Aspell como Megan

## Véxase tamén 
### Ligazóns externas 
*
Jayson Granger

**Jayson Antonie Granger Amodio**, nado o 15 de setembro de 1989 en Montevideo, é un xogador profesional de baloncesto internacional uruguaio que xoga para o Reyer Venezia da Lega Basket Serie A. Cunha estatura de 1,89 metros pode xogar nas posicións de base e escolta.

## Traxectoria 
No ano 2006, con tan só 16 anos, Granger asinou co CB Estudiantes, e debutou co primeiro equipo na tempada 2007-08. Tras rematar o seu contrato co Estudiantes, fichou polo Unicaja da Liga ACB.

O 26 de xuño de 2015, asinou un contrato de dous anos co Anadolu Efes SK turco.

O 16 de agosto de 2017, Granger asinou un contrato de tres anos co Baskonia da Liga ACB.

O 1 de agosto de 2020, Granger asinou co Alba Berlin da Basketball Bundesliga.

O 13 de xullo de 2021, anunciouse a volta de Granger ó Saski Baskonia da Liga ACB, asinando un contrato por dúas tempadas.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net
Santa Elena (sitio arqueolóxico)

miniatura|dereita|240px|Estela I.
**Santa Elena** (en maia: *Wak’aab’-[h]a’*) é un sitio arqueolóxico pertencente á cultura maia precolombiana, que se atopa no concello de Balancán, no estado mexicano de Tabasco.

Santa Elena, pertence ás cidades da conca do Usumacinta do mesmo xeito que Pomoná, Moral Reforma, Palenque, Bonampak, Yaxchilan e Pedras Negras. Atópase no leste de Tabasco, e foi unha poboación de mediana importancia, xunto coas súas veciñas Pomoná, Moral Reforma e San Claudio, con quen practicaba un intenso intercambio comercial.

No presente, Santa Elena é unha zona arqueolóxica que está a ser explorada polo INAH, polo que o sitio atópase pechado ó público.

## Toponimia 
O título real, ou glifo emblema, desta cidade maia foi identificado recentemente por David Stuart, polo que se sabe que o nome orixinal foi *Wak’aab’-[h]a’* e foi a capital do señorío do mesmo nome.

O nome moderno fai referencia á poboación do mesmo nome que se atopa máis próxima ó sitio arqueolóxico.

## Localización 
O sitio arqueolóxico de Santa Elena está situado na beira esquerda do río San Pedro Mártir, 95 quilómetros ó sueste da cidade de Balancán de Domínguez cabeceira municipal de Balancán, no leste do estado de Tabasco, preto da comunidade La Asunción, nos límites do concello de Tenosique, o que motivou unha pugna entre ambos os municipios pola localización do sitio arqueolóxico.

## Notas
Mar de Botnia

O **mar de Botnia** (, ) enlaza a Baía de Botnia co  propio Báltico. Kvarken sitúase entre os dous. Xuntos, o Mar e a Baía de Botnia compoñen unha entidade xeográfica máis grande, o Golfo de Botnia, onde o Mar de Botnia é a parte meridional. Todo o Golfo de Botnia está situado entre Suecia, ao oeste, e Finlandia, ao leste e ao mar de Åland e ao mar do arquipélago ao sur. A superficie do mar de Botnia é de aproximadamente 79.000&nbsp;km. As principais cidades costeiras, de sur a norte, son Rauma e Pori en Finlandia, e Gävle e Sundsvall en Suecia. Umeå (Suecia) e Vaasa (Finlandia) están no extremo norte, preto da baía de Botnia.

## Notas
## Véxase tamén
### Outros artigos
* Golfo de Botnia
* Baía de Botnia

### Ligazóns externas
Gato (ferramenta)

[miniatura|275x275px|Gato utilizado en [NASCAR|Nascar.]]
O **gato** é unha máquina empregada para a elevación de cargas pesadas mediante o accionamento manual dunha manivela ou unha panca, ou ben mediante un sistema de accionamento asistido por un motor eléctrico ou por un compresor de aire.

Diferéncianse dous tipos, segundo o seu principio de funcionamento:

* **Gatos mecánicos**: normalmente válense dun sistema multiplicador baseado nunha peza roscada e nun eixo.
* **Gatos hidráulicos**: baseados no principio de Pascal, aproveitan o efecto da repartición uniforme da presión a través dun fluído entre dous émbolos de distinta sección.

As formas máis comúns son as de gato de coche, e a de gato de chan ou de taller, que elevan os vehículos de maneira que se poida realizar o seu mantemento, aínda que tamén existen outros tipos de gatos especiais que teñen múltiples aplicacións na construción ou a industria.

Estes dispositivos clasifícanse xeralmente pola súa capacidade máxima de elevación (por exemplo 1,5 toneladas ou 3 toneladas), e para algunhas aplicacións tamén é importante fixar a máxima distancia á que poden desprazar a carga.

## Notas
Museo Alberto Ruz Lhuillier

O **Museo de Sitio de Palenque “Alberto Ruz Lhuillier”** atópase na zona arqueolóxica de Palenque no estado mexicano de Chiapas, no Km 6.5 da estrada ramal Palenque-Zona Arqueolóxica. É administrado polo Instituto Nacional de Antropoloxía e Historia e resgarda pezas atopadas e rescatadas nesta área da cultura maia que floreceu durante o Período Clásico mesoamericano.

## Instalacións 
O actual inmoble tivo como precedente un museo inaugurado en 1957. Foi bautizado na honra do arqueólogo francés, nacionalizado mexicano, Alberto Ruz Lhuillier, quen descubriu a tumba de K'inich Janaab' Pakal (Pakal “o Grande”) no Templo das Inscricións en 1952.

## Galería 

Museo del Sitio, Palenque 01.jpg|Escrita maia
Museo del sitio- Palenque Ruins.jpg|Taboleiro en altorrelevo
Palenque - Maya-Fürst.jpg|Taboleiro en altorrelevo
Palenque - Rote Königin 1.jpg|Máscara mortuoria da Raíña Vermella
Palenque - Rote Königin 2.jpg|Ofrenda mortuoria atopada no sartego da Raíña Vermella

## Notas 
## Véxase tamén 
### Ligazóns externas 
* Páxina oficial
Alberto Ruz Lhuillier

**Alberto Ruz Lhuillier**, nado o 27 de xaneiro de 1906 en París, Francia  e finado o 25 de agosto de 1979,  en Montreal, Canadá, foi un arqueólogo francés nacionalizado mexicano. Salienta polas súas exploracións nas cidades maias de Mesoamérica, e especialmente por descubrir a tumba de Pakal o Grande no Templo das Inscricións en Palenque, México.

## Traxectoria 
miniatura|Lápida de Pakal.
Ruz viviu en Francia e en Cuba antes de chegar a México, con trinta anos, estudando na Escola Comercial de París e na Universidade da Habana. En 1936, adoptou a cidadanía mexicana, e graduouse como arqueólogo en 1942, na Escola Nacional de Antropoloxía e Historia. Continuou estudando posgrao na UNAM, e recibiu os títulos de Mestre e Doutor en 1945 e 1965, respectivamente.

A partir de 1940, dedicouse á investigación arqueolóxica no Instituto Nacional de Antropoloxía e Historia (INAH), onde foi xefe da Zona Maia entre 1949 e 1958, e Director de exploracións arqueolóxicas en Campeche, Iucatán e Palenque. Na UNAM, foi profesor da Facultade de Filosofía e Letras, e Director do Centro de Estudos Maias. Foi membro de varias institucións académicas, entre outras da *Sociedade Mexicana de Antropoloxía*, da *Société des Américanistes*, da *Société Suisse des Américanistes* e da *Society of American Archaeology*.

## Notas 
## Véxase tamén 
### Outros artigos 
* Museo Alberto Ruz Lhuillier
KK Borac Čačak

O **Košarkaški klub Borac Čačak** (en serbio cirílico: Кошаркашки клуб Борац Чачак) é un club profesional de baloncesto serbio con sede na cidade de Čačak (Moravica). Actualmente xoga na Košarkaška liga Srbije (KLS), a máxima categoría do baloncesto serbio, e na Primeira División da Liga do Adriático. Fundando o 25 de abril de 1945, o Borac Čačak xoga os seus partidos como local no Hala Borac, un pavillón inaugurado en xaneiro de 1969 con capacidade para 3&nbsp;000 espectadores.

## Historia 
O Košarkaški klub Borac Čačak foi fundado en abril de 1945, finalizando a segunda guerra mundial. Após tres meses da súa fundación disputaron o seu primeiro partido, sendo o seu rival o Crvena zvezda de Belgrado. O encontro finalizou con vitoria para os de Čačak por 16-14. En 1952 o equipo chega á Primeira Liga Federal de Iugoslavia, máxima categoría do baloncesto do país balcánico. O seu mellor posto na categoría foi o cuarto lugar obtido na temporada 1972-73, o que lles serviu para xogar a Copa Korać na temporada seguinte. No Borac Čačak destacaron xogadores como Radmilo Mišović, un dos máximos anotadores da competición nos anos 1970, Radivoj Živković, Željko Obradović ou Dragan Kićanović, máximo anotador da historia do club.

### Logros 
*  1972–73 - 4º posto en Liga.
*  1973–74 - participación na Copa Korać.
*  1992–93 - xoga as semifinais da Copa de Iugoslavia.
*  2009–10 - ocupa o primeiro posto en liga regular da Liga serbia.

## Xogadores 
### Destacados 
*  Aleksa Avramović 
*  Haris Brkić
*  Radisav Ćurčić
*  Branko Cvetković
*  Ilija Đoković
*  Zoran Erceg
*  Goran Grbović
*  Marko Ivanović
*  Branko Jorović
*  Dragan Kićanović
*  Dragan Labović
*  Marko Marinović
*  Branko Milisavljević
*  Radmilo Mišović
*  Željko Obradović
*  Oliver Popović
*  Nemanja Protić
*  Miroslav Radošević
*  Miroslav Raduljica
*  Aleksandar Rašić
*  Duško Savanović
*  Miloš Teodosić
*  Dejan Tomašević
*  Radivoj Živković
*  Aleksej Nešović
*  Bryce Jones
*  Igor Mihajlovski
*  Duda Sanadze

## Adestradores 
*  Mioljub Denić (1951–1960)
*  Aleksandar Stefanović (1967)
*  Josip Sever (1967–1968)
*  Aleksandar Stefanović (1968–1969)
*  Radmilo Mišović (1969)
*  Aleksandar Stefanović (1969–1970)
*  Dragoljub Pljakić (1970–1971)
*  Lazar Lečić (1972–1973)
*  Slobodan Koprivica (1973–1974)
*  Nikola Mišović (1975–1976)
*  Slobodan Koprivica (1977–1978)
*  Aleksandar Nikolić (1978–1980)
*  Slobodan Koprivica (1981–1982)
*  Nenad Trajković (1989–1990)
*  Ratko Joksić (1990–1992)
*  Vladimir Androić (1992–1993)
*  Slobodan Janković (1994–1995)
*  Milovan Stepandić (1998–2000)
*  Dejan Mijatović (2000–2002)
*  Raško Bojić (2002–2003)
*  Milovan Stepandić (2005–2008)
*  Raško Bojić (2008–2015)
*  Aleksandar Bjelić (2015)
*  Raško Bojić (2015–2018)
*  Jovica Arsić (2018–2019)
*  Marko Marinović (2019–presente)

## Notas 
## Véxase tamén 
### Ligazóns externas 
* Sitio web oficial
Lamb of God

**Lamb of God** é unha banda estadounidense de heavy metal procedente de Richmond, Virxinia. Formada no ano 1994 como Burn the Priest, o grupo está composto polo baixista John Campbell, o batería Chris Adler, o vocalista Randy Blythe, e os guitarristas Mark Morton e Willie Adler. A banda está considerada un importante membro do movemento *new wave of American heavy metal*.

Dende a súa formación Lamb of God editou oito álbums de estudio, un álbum ao vivo, un recompilatorio e tres DVDs. Durante toda a súa carreira a banda vendeu case dous millóns de discos só nos Estados Unidos, onde ten un álbum certificado ouro pola RIAA. En 2010 e 2011 o grupo foi nomeado nos premios Grammy por cancións do seu traballo de 2009 *Wrath*. En 2016 foron nomeados novamente pola súa canción "512". Lamb of God xirou co Ozzfest dúas veces e dende 2008 ata 2010 formou parte da *World Magnetic Tour* de Metallica.

## Discografía 
## Notas 
## Véxase tamén 
### Ligazóns externas 
* Páxina oficial
Hatebreed

**Hatebreed** é unha banda estadounidense de hardcore punk procedente de Bridgeport, Connecticut, formada en 1994. O grupo leva publicados sete álbums de estudio, sendo o máis recente *The Concrete Confessional*, editado en maio de 2016. O seu estilo musical mestura influencia do hardcore punk e do heavy metal e está considerada unha banda importante dentro da escena hardcore, ademais de considerarse parte da escena metal.

## Discografía 
## Notas 
## Véxase tamén 
### Ligazóns externas 
* Páxina oficial
The Devil Wears Prada

**The Devil Wears Prada** é unha banda estadounidense de metalcore cristián formada en 2005 en Dayton, Ohio. Está composto por Mike Hranica (voces, guitarra), Jeremy DePoyster (guitarra, voces), Kyle Sipress (guitarra, coros) e Andy Trick (baixo). Ata a data o grupo publicou seis álbums de estudio: *Dear Love: A Beautiful Discord* (2006), *Plagues* (2007), *With Roots Above and Branches Below* (2009), *Dead Throne* (2011), *8:18* (2013) e *Transit Blues* (2016). Ademais tamén editou dous EPs, un DVD, 16 sinxelos e 13 vídeos musicais.

## Discografía 
## Véxase tamén 
### Ligazóns externas 
* Páxina oficial
Sotaquirá

**Sotaquirá** é un concello colombiano do departamento de Boyacá, que se atopa no centro-leste de Colombia, na rexión do Alto Chicamocha. Está situado a uns 39 km da cidade de Tunja. Sitúase na provincia do Centro.

O concello limita polo norte con Paipa, polo sur con Cómbita, polo oeste con Gámbita e polo leste con Tuta.

## Historia 
Na época precolombiana, o territorio do actual concello de Sotaquirá estivo habitado polos indíxenas sotairaes, da Confederación Muisca, tributarios do Zaque de Hunza. O 20 de decembro de 1582 foi fundado o poboado polo pai agostiño frei Arturo Cabeza de Vaca, mediante a unión dos repartimentos de Ocusa, Tímiza e Soconsuca. En 1777 o poboado constituíuse en parroquia.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Mossad

O **Mosad** ou **Mossad** (forma abreviada de ''HaMosad leModi'in ulTafkidim Meyuhadim'', en hebreo המוסד למודיעין ולתפקידים מיוחדים, "Instituto de Intelixencia e Operacións Especiais") é unha das axencias de intelixencia de Israel, responsable da recompilación de información de intelixencia, acción encuberta, espionaxe e contraterrorismo en todo o mundo. Está considerada entre o cinco mellores axencias de intelixencia do mundo. A intelixencia e o contraespionaxe dentro de Israel, Cisxordania e a Franxa de Gaza están a cargo do Shabak.

## Organización 
O servizo foi creado o 13 de decembro de 1949 como o Instituto Central para a Coordinación, por recomendación do primeiro ministro David Ben-Gurion a Reuven Shiloah. Para iso encomendouse un orzamento de vinte mil libras israelís, das cales cinco mil se reservaban para misións exclusivas requiridas polo primeiro ministro. Ben-Gurion quería unha institución central que coordinase a todos os servizos de seguridade existentes, é dicir, o Departamento de Intelixencia do Exército (AMAN), o Servizo Interno de Seguridade (Shin Bet) e o "Departamento Político" do Ministerio de Asuntos Exteriores.

En marzo de 1951 foi reorganizado como un servizo civil que depende directamente do primeiro ministro. Aínda que boa parte do seu persoal sirva nas forzas armadas israelís, como parte do servizo militar obrigatorio de Israel, e boa parte deles son oficiais, o Mosad non usa rangos militares. A súa sede está en Tel Aviv e conta con oito departamentos.

## Notas 
## Véxase tamén 
### Ligazóns externas 
* Páxina oficial
Sabaton

**Sabaton** é unha banda sueca de heavy metal procedente de Falun. Os temas líricos principais do grupo baséanse na guerra, batallas históricas e actos de heroísmo: o nome é unha referencia a un escarpe (en inglés "sabaton"), peza da armadura que servía para protexer o pé. O tema de armaduras e batallas pode escoitarse nos álbums *Primo Victoria*, *The Art of War*, *Coat of Arms*, *Carolus Rex*, *Heroes* e *The Last Stand*, nos cales todos os seus temas teñen eses motivos agás os temas de peche, que son cancións tributo a influentes bandas de heavy metal. O contido lírico que procede das dúas guerras mundiais e doutros conflitos históricos é frecuente e as letras adoitan a recitar historias de feitos heroicos realizados por homes e exércitos.

En decembro de 2015 cinco cancións da banda foron engadidas ao terceiro paquete de música externa para o xogo de estratexia *Europa Universalis IV*.

O 6 de xuño de 2016, no 72 aniversario do Desembarco de Normandía, Sabaton publicou un paquete de música para o xogo *Hearts of Iron IV*, con cancións baseadas na segunda guerra mundial, a temática do xogo. A banda publicou un segundo paquete o 26 de xaneiro de 2017.

## Discografía 
## Notas 
## Véxase tamén 
### Ligazóns externas 
* Páxina oficial